**OBRAZLOŽENJE ZA**

**NACRT PRIJEDLOGA PRAVILNIKA O IZMJENI PRAVILNIKA O NAČINU OBAVLJANJA MEDICINSKO-BIOKEMIJSKE DJELATNOSTI U LIJEČNIČKIM ORDINACIJAMA**

Sukladno Pravilniku o načinu obavljanja medicinsko-biokemijske djelatnosti u liječničkim ordinacijama („Narodne novine“, broj 34/05), liječnik može samostalno u ordinaciji provoditi jednostavne kvalitativne i kvantitativne medicinsko-biokemijske pretrage koje se koriste za probiranje, kontrolu i praćenje bolesti te postavljanje radne dijagnoze.

U cilju unaprjeđenja dostupnosti zdravstvene zaštite te bržeg i kvalitetnijeg pružanja pravovremene i odgovarajuće zdravstvene zaštite te smanjivanja nepotrebnih upućivanja na obradu u objedinjeni hitni bolnički prijem, proširuje se broj jednostavnih kvalitativnih i kvantitativnih medicinsko-biokemijskih pretraga u liječničkim ordinacijama primarne zdravstvene zaštite te u ordinacijama županijskih zavoda za hitnu medicinu.